Lav et referat af nedenstående tekst:

Tekst:
Lørdag aften blev Band Battle 2022 afgjort. Finalen fandt sted i et propfyldt Skråen, og der skulle findes en vinder i hver af de to kategorier Årets Nordjyske Songwriter og Årets Nordjyske Band. Udover æren til de vindende musikere var der også 10.000 kroner på højkant i hver kategori samt videoproduktion og koncertoptræden i Skovdalen og Karolinelund. Årets Nordjyske Songwriter blev Martin Buster, der er bosiddende i Aalborg. Projektleder for Band Battle Mark Kühn fra Skråen fortæller, at Martin Buster også deltog sidste år, og at hans musik er melankolsk og storladen med brug af masser af guitareffekter. I år var der desuden en bassist og trommeslager til at akkompagnere Martin Buster. Årets Nordjyske Band blev Aalborg-bandet TORSDAG, som Mark Kühn beskriver som popmusik med et elektronisk udtryk og flowbetonet sang. TORSDAG har netop udgivet deres første single, der er blevet spillet i P3 og P4. Der blev også uddelt en talentpris, og den gik til Ida Tan, som ifølge Mark Kühn har et kæmpe potentiale. Sidste års vinder, Vingard, gav koncert i forbindelse med Band Battle-finalen, som blev holdt for 36. gang.

Referat:
Unge musikere fra Aalborg i front til Band Battle 2022 i kategorierne Årets Nordjyske Songwriter og Årets Nordjyske Band.